Arianne Caoili

Arianne Bo Caoili (født 22. desember 1986 i Manila på Filippinene, død 30. mars 2020 i Jerevan i Armenia) var en australsk sjakkspiller. Hun oppnådde tittelen WIM, og hun deltok i Skal vi danse (Australia).

 Liv og virke 
Arianne Bo Caoili ble født  22. desember 1986 i Manila på Filippinene med australsk mor og filippinsk far. Familien flyttet til Australia i 1989 og Caoili begynte å spille sjakk som seksåring. Hun møtte Levon Aronjan første gang under ungdomsmesterskap i Minorca, Spania, 1996. Hun flyttet til Armenia i 2013 og de giftet seg i 2017. Hun døde i Jerevan 30. mars 2020 av skadene i en bilulykke. 

På et tidspunkt i 2002 oppnådde hun en FIDE-rating på over 2300. Ratingen sank igjen etter at hun begynte å fokusere på studiene. Hun var, frem til sin død i mars 2020, Australias ledende kvinnelige sjakkspiller og spilte på førstebordet for landslaget under olympiaden i Dresden i 2008.

Fra desember 2009 og frem til sin død var Caoili i et forhold med den armenske stormesteren Levon Aronjan.Prospect Magazine: The lion and the tiger , 18 Nov 2009

I Australia arbeidet hun en periode som fotomodell. Caoili var en av kjendisdanserne i den femte sesongen (2006) av den australske utgaven av Skal vi danse. Hennes profesjonelle dansepartner var Carmelo Pizzino og de endte som nummer to bak Anthony Koutoufides.

 Referanser 

 Eksterne lenker 





Kategori:Personer fra Manila
Kategori:Filippinske sjakkspillere
Kategori:Australske sjakkspillere